Poate cineva să-mi spună ce este aceasta?
Cineva dintre voi a spus că este un detector de fum Redneck.
(Râsete)
Este un detector de fum Redneck,
și vreau să știți că eu, în calitate de fost pompier,
pot să vă spun că nu e un detector de fum foarte bun.
(Râsete)
Și cu toată seriozitatea, când ajungeți seara acasă,
ar fi drăguț dacă toți v-ați verifica detectoarele de fum
ca să vă asigurați că aveți un detector de fum funcțional.
Detectoarele de fum funcționale salvează vieți.
(Publicul) Mulțumim!
Cu plăcere!
Numele meu este Rip Esselstyn, și sunt un fost triatlonist profesionist,
și un fost pompier din cadrul Departamentului de Pompieri din Austin.
În ultimii 23 de ani am consumat o dietă bazată pe plante
care să mă alimenteze ca atlet, ca pompier și ca bărbat.
Nici nu pot să vă spun câți oameni, de-a lungul anilor, mi-au spus:
„Asta e o nebunie prea mare.
E ceva extrem, nu aș putea face asta.”
Ceea ce vreau să discutăm azi
este de ce dieta americană standard e așa de radicală,
și de ce o dietă bazată pe plante
are potențialul de a fi absolut revoluționară,
și cum poate revoluționa sănătatea voastră și a întregii țări.
Consumând dieta americană standard
e mai mult ca sigur că veți muri în mod specific american,
și veți dobândi bolile specifice americanilor, nu-i așa?
Să discutăm o clipă
de ce dieta americană standard este o astfel de monstruozitate.
63% dintre caloriile americane
provin din alimente rafinate și procesate
care nu sunt altceva decât calorii goale
care nu fac nimic pentru a vă îmbunătăți starea de sănătate, ci doar o strică, 63%!
25% sunt produse de origine animală,
de exemplu: carne, lactate, ouă,
care au toate elementele ce creează boli.
Avem grăsimi animale, colesterol, proteine animale.
Și doar 12% provin din alimente pe bază de plante,
alimente grozave pe bază de plante, și, credeți sau nu,
jumătate dintre aceste 12% provin din cartofi pai.
(Râsete)
Deci, chiar așa...
Chiar așa, doar 6% din caloriile americane
provin din fructe, legume, fasole, cereale integrale, nuci și semințe.
Chiar avem o țară incredibil de săracă în alimentația cu plante,
și este misiunea mea, scopul meu,
cruciada mea, de a face ca americanii să aibă alimentația mai bogată în plante.
OK?
Anul trecut, au existat 5 boli
responsabile pentru 75%
din cei 2,3 miliarde de dolari acordați de America pentru asistență medicală.
Fiecare dintre aceste boli
este fie evitabilă, fie reversibilă dacă consumăm o dietă pe bază de plante.
Iar cercetările sunt de necontestat.
Afecțiunile cardiace, criminalul numărul 1 al americanilor, este radical.
Ceea ce este radical e faptul că unul din doi dintre voi
va muri din cauza unei afecțiuni cardiace.
Acestea sunt faptele.
Ceea ce mai este radical este faptul că în 50% dintre cazuri,
primul simptom al unei afecțiuni cardiace, este care?
Moartea instantanee!
Este adevărat.
Este radical faptul că 50 de milioane de americani
iau statină - un medicament care reduce colesterolul,
și singurul subgrup care beneficiază marginal
sunt acei oameni care avuseseră un atac de cord.
Pentru toți ceilalți care iau statine, beneficiile sunt de aproximativ 1%.
Marea afacere farmaceutică s-a încurcat cu cifrele atât de mult
încât fiecare crede că este ajutat în proporție de 30,40, 50%.
Realitatea este doar de 1%.
E exact ca și cum ați mânca o pastilă de zahăr placebo.
Ceea ce este radical e că operația de bypass, operația pe cord deschis,
unde se taie practic, sternul,
se ia o venă din picior, care se mulează în jurul blocajului,
sau, când punem un balon acolo sus, se numește angioplastie,
și se lărgește,
sau când punem acolo o cușcă metalică numită stent -
cum i s-a pus și Președintelui Clinton pentru lărgire,
adevărul despre aceste proceduri, fie că mă credeți sau nu,
este că fac prea puțin sau chiar nimic pentru a lungi viața
sau pentru a vă proteja de un alt atac de cord.
Acest lucru se datorează faptului că aceste tipuri de blocaje sunt stabile.
Mă credeți sau nu, 90% dintre atacurile de cord
apar atunci când o plagă mică
aproape ca un mic furuncul pe interiorul arterei,
se rupe, se produce un cheag de sânge,
și sângele nu mai ajunge la inimă.
Deci, toate aceste proceduri, toate aceste medicamente pe care americanii le iau
chiar nu fac mare lucru
pentru a ne proteja de ucigașul numărul 1 al americanilor.
Totuși, cercetările sunt absolut evidente,
căci, în cazul în care ne decidem să acționăm la scară mare,
dacă ne decidem să consumăm multe plante, putem eradica această boală.
Ucigașul numărul 1 al americanilor, noi îl putem eradica.
Și, cunosc asta îndeaproape, din cei 25 de ani de cercetare
la Clinica din Cleveland,
care au demonstrat că se poate preveni, opri și inversa boala cardiacă,
pentru că acel cercetător era chiar tatăl meu.
Deci, chiar așa, puteți muri cu niște artere ce par așa curate ca asta.
Nu e nevoie să fie blocate în întregime.
Ceea ce este radical este faptul că boala canceroasă
se preconizează să întreacă afecțiunile cardiace ca ucigașul nr 1 al americanilor.
Ceea ce este radical pentru mine, este faptul că boala canceroasă...
...boala canceroasă este un război împotriva căruia luptăm din 1972,
când Richard Nixon a declarat război contra cancerului.
Iar pentru mine, e ca și cum am fi folosit
toți acești bani, toate aceste cercetări să găsim un remediu pentru cancer.
Ne-am plimbat pentru acest remediu, am alergat și am făcut cumpărături,
am zburat cu avionul pentru el,
iar chestia este că știm bine cu toții care e, de fapt, remediul.
Remediul constă în ceea ce mâncăm.
Dacă mâncați astfel încât să preveniți, nu vă veți îmbolnăvi
de cele două tipuri majore de cancer care doboară America:
cancerul mamar și cancerul de prostată.
Cercetările sunt absolut evidente.
Doctorul Dean Ornish de la Universitatea California, din San Francisco
a arătat faptul că se pot încetini,
opri și chiar întoarce cancerul de prostată și cancerul mamar.
A mai arătat și faptul că se poate, efectiv, schimba expresia genelor,
că se pot opri genele care promovează cancerul,
și se pot activa genele care previn cancerul.
Ceea ce este radical este faptul că diabetul de tip 2,
care se numea diabet cu debut la maturitate, a devenit o pandemie.
Unul din trei copii născuți după anul 2000
va avea diabet de tip 2,
iar acesta este o trambulină pentru afecțiunile cardiace, amputare,
insuficiență renală, și o mulțime de alte boli.
Încă odată, aceasta este o boală care nu ar trebui să apară niciodată.
Doctorul Neal Barnard
de la Universitatea George Washington,
a arătat că diabetul de tip 2 se poate stopa cu dietă bazată pe plante.
Mâncați cu conștiinciozitate, treceți pe dieta cu plante.
Și, desigur, toată lumea știe despre epidemia de obezitate din America.
Aproape 70% dintre americani sunt supraponderali, aproape 34% obezi,
iar asta este o tragedie, pentru că, subliniez încă odată,
e o trambulină către afecțiunile cardiace, Alzheimer și formele majore de cancer.
Am venit în Departamentul de Pompieri din Austin în 1997 și am fost convins
că la fiecare tură aș face un arzător mare, ca cel de aici.
Realitatea este că peste 80% din apelurile primite, și nu doar în Austin,
se întâmplă și în San Francisco, în Chicago, New York;
mai mult de 80% dintre apeluri
ne solicită să luptăm contra bolii occidentale.
Așa că noi vedem în linia din față și în mod direct,
distrugerea cauzată de furculiță și cuțit,
iar asta este absolut demoralizant.
Urmează un scurt clip video care să arate
ce mănâncă în general pompierii la micul dejun.
(Video). RE: Of, of, of! Ouă.
„Ouă, ouă ochiuri!”
RE: Deci, cum consumați ouăle astăzi? Făcute pe o parte?
VV: Nu, am să le întorc, nu știu, presupun că doar le frig.
RE: Și aceștia sunt cârnați?
VV: Da, cârnați din carne de porc.
RE: Dar aici, ce avem?
VV: Croissante, dragă!
RE: Croissante. Și asta?
VV: Cineva a preparat-o când am fost plecați.
RE: Înțeleg. În regulă.
Uitați niște chestii amuzante.
Avem chipsuri, plăcinte cu fulgi de ovăz.
Avem batoane cu cereale, batoane cu alune.
Avem Big Texas, Skittles, Starbust, M&M's.
Avem Oreo,
și acesta este pop corn Butter Lovers.
Mai avem aici și Monster Drinks,
și, apoi, ce mai avem? O, da!
(Pe scenă): Ați prins ideea!
Treaba devine mai rea la prânz, și chiar și mai rea la cină.
Probabil scenariul e asemănător în fiecare casă din America
Aici e Stația 2.
Aici mi-am petrecut ultimii 8 ani ai carierei mele de pompier,
și suntem o insulă de sănătate într-un ocean de restaurante fast food.
Avem McDonald's, Wendy's, Papa John's, Domino's și Pizza Hut.
Imediat în apropiere, aveam și un Burt's Barbecue,
a luat foc cu trei ani în urmă, și aceștia acuză
Departamentul Vegetarian de Pompieri că nu l-a salvat.
(Râsete)
Însă nu am fost mereu o insulă de sănătate.
Ceea ce s-a întâmplat e că - acele numere sunt puțin amuzante -
în 2003 am făcut un pariu să vedem cine avea cel mai mic nivel de colesterol.
Au sosit rezultatele, iar colesterolul lui J.R. era de 344 la 33 de ani,
și astfel, din spirit de solidaritate, pentru a-i salva viața lui J.R.,
noi, ca grup, am început să consumăm plante, începând cu schimbul următor.
În decurs de o lună, i s-a reverificat colesterolul,
a scăzut de la 344 la 196.
Am primit un val de atenție din partea presei.
Vestea s-a răspândit cu privire la ceea ce făceam noi aici în Stația 2,
fermecătoarea disonanță a unui grup de pompieri din Texas,
care consumă o dietă vegetariană pe bază de plante.
... New York Times, NPR, Austin American Statesman ...
Am fost solicitat de agenți literari să scriu o carte,
și brusc am realizat că, în calitate de pompier,
nu doctor, nu nutriționist, ci în calitate de pompier,
aș putea ajunge la un grup de americani
care altfel n-ar auzi niciodată acest mesaj de a mânca mai multe plante.
Am simțit o puternică obligație să merg înainte și să scriu această carte,
ca să-i învăț pe oameni conexiunea absolută, de netăgăduit,
între ceea ce punem în gură,
și abilitatea de a avea o greutate perfectă, o sănătate ideală,
și de a fi complet protejați împotriva bolii occidentale.
Și chiar așa, asta e tot...
Și chiar așa, totul este despre mâncare.
Totul are legătură cu mâncarea, totul are legătură cu mâncarea.
Iată, de exemplu,
carnea roșie.
Cam toată lumea știe, carnea roșie nu e cel mai bun lucru.
Câți știu însă că și carnea de pui are exact atâta colesterol ca cea roșie
și mai are, de asemenea, proteine animale care produc aciditate,
care extrag calciul din oase,
este un promotor de tumoare și cancer incredibil și inflamează arterele.
Dar, peștele?
Cu toții cred că peștele este sănătos, nu-i așa?
Acizi grași omega 3!
În realitate, dacă consumi o bucată de pește
dacă nu este alterat cu mercur, PCP și bioxide,
aveți doar o bucată de carne care are proteine animale,
colesterol și grăsimi animale.
Apoi, ouăle, ce putem zice de ouă?
Sunt doar două lucruri rele la ouă: albușul și gălbenușul.
(Râsete)
Gălbenușul conține peste 200 mg de colesterol,
iar albușul este format din ce? Proteine animale.
Iar produsele lactate sunt doar lapte, sub formă lichidă, cremoasă sau solidă.
Au aceleași cantități de proteine animale, colesterol și grăsimi animale.
Priviți, aceste mâncăruri de aici sunt cele care ne vor reda viața.
Fructele, legumele, cerealele integrale,
fasolea, acestea au toate fitochimicalele,
toți antioxidanții, mai mult de 100.000 de micronutrienți
care vor lucra pentru voi
vă vor proteja de afecțiunile cardiace, diabet, obezitate, Alzheimer,
de toate aceste boli.
Și să nu uităm, ce ziceți de uleiul de măsline?
E sănătos pentru inimă, nu-i așa?
Ba nu, nu este.
Uleiurile extrase sunt cea mai concentrată sursă de calorii de pe planetă,
120 de calorii într-o lingură,
conțin mai multe calorii goale chiar decât zahărul sau făina albă.
După cum vedeți cu toții, aici e 15% grăsime saturată pe arteră
și conține absolut zero nutrienți, ca să spunem așa.
Vorbim despre uleiul de măsline, OK?
Rezultatele pot fi revoluționare când consumi o dietă bogată în plante.
Asta sunt doar câteva rezultate care vă pot revoluționa sănătatea.
Acest individ, de aici, după cum vedeți, 16 kilograme în 28 zile,
colesterolul a picat cu 45%,
iar LDL-ul care este letal, a picat cu 55%.
Acest domn de aici arată ca și cum ar fi întinerit 15 ani,
arată cu 15 ani mai tânăr.
Este ușor tăiată în partea superioară, dar e foarte uimitor ce a realizat.
I-au mai scăzut și trigliceridele,
care reprezintă cantitatea de grăsimi din sânge, triplu.
Tim, de aici, a slăbit 14 kilograme în 28 de zile.
Colesterolul său a scăzut la 93,
practic, echivalentul unei persoane din China rurală.
(Râsete)
Tim, a scris în unul dintre carnețelele în care notează tot ce mănâncă:
„Pentru desert, pepene verde, și, apoi, în paranteze, întreaga chestie.”
(Râsete)
Chestia frumoasă este că mâncând alimente
sărace în calorii și bogate în nutrienți
poți să mănânci cât de mult vrei, față de alimentele
care sunt bogate în calorii și sărace în nutrienți.
Unul dintre eroii mei este Sir Winston Churchill,
are un citat pe care-l ador, care zice așa:
„America întotdeauna face ceea ce trebuie
dar numai după ce a încercat orice altceva.”
(Râsete)
Cred că este corect să spunem că noi, ca țară,
am încercat tot ce se putea altceva și acum e timpul să facem ceea ce trebuie.
E timpul să acționăm la scală largă.
Cu toții avem pielea în joc.
Iar răspunsul la criza de sănătate pe care o avem
nu este un medicament, nu este o procedură,
nu este nevoie de mai multe legi, nu e nevoie să ajustăm cifrele,
totul se rezumă la a ieși în față și a privi în oglindă,
la a-ți lua angajamentul personal față de sănătate.
Și putem face totul reversibil, putem face asta cu siguranță.
Iar asta este dorința mea TED!
(Aplauze)